In ’n onderhoud met The Telegraph het die afrigter van die Sale Sharks, Steve Diamond, bevestig dat sewe van sy Suid-Afrikaanse spelers na ’n Springbok-oefenkamp genooi is.
“Hulle is nog hier by ons tot die einde van die seisoen, maar ons sal vir ’n paar wedstryde in die nuwe seisoen sonder hul dienste moet klaarkom,” het Diamond gesê.
Intussen is daar bevestig dat die Engelse klub ook die dienste van Cobus Wiese bekom het. Die 23-jarige het vir die Stormers in Suid-Afrika gespeel en hy is ewe tuis op flank as op slot.